טיירוס מגי

טיירוס מגי (באנגלית: Tyrus McGee; נולד ב-14 במרץ 1991) הוא כדורסלן אמריקאי, המשחק בעמדת הקלע בגלאטאסראי.

קריירה
מגי החל את דרכו במכללת קהילת קאולי ושיחק שם שנתיים. בשנת 2011 עבר לאוניברסיטת המדינה של איווה. בעונתו הראשונה במכללה העמיד מגי ממוצעים של 7.9 נקודות, 3.3 ריבאונדים ו-0.6 אסיסטים. בעונתו האחרונה הוא העמיד ממוצעים של 13.1 נקודות, 3.5 ריבאונדים ו-1.3 אסיסטים.

בשנת 2013, חתם מגי לעונה בבראוגן מהליגה הספרדית השנייה.

ביולי 2014, חתם מגי באייסברן ברמרהבן מהליגה הגרמנית, אך שוחרר מאוחר יותר באותה העונה. במרץ 2015, חתם מגי עד תום העונה באורלנינה באסקט מהליגה האיטלקית.

ב-24 ביולי 2015, חתם מגי בגוארינו וונולי באסקט. מגי הוביל את הקבוצה עד למקום הרביעי בסיום העונה מה שהוביל אותה לפלייאוף.

ב-22 ביולי 2016, חתם מגי לעונה ברייר ונציה. בסיום העונה הצליח לזכות מגי עם הקבוצה באליפות.

ב-9 באוגוסט 2017, חתם מגי בפיסטויה באסקט 2000.

ב-28 ביולי 2018, לאחר שלוש עונות באיטליה, עזב מגי את המדינה וחתם באפיון בליידספור מהליגה הטורקית.

ב-7 באוגוסט 2019, חתם מגי בפו אורטז מהליגה הצרפתית. מגי העמיד ממוצעים של 13.8 נקודות למשחק.

ב-5 באוגוסט 2020, חתם מגי בהפועל חולון מהליגה הישראלית.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

בעונה שלאחר מכן חתם בסן פבלו בורגוס, אך שוחרר בתחילת 2022 וחתם שוב בהפועל חולון. במהלך העונה העפיל עם הקבוצה לפיינל פור 'ליגת האלופות בכדורסל' ובסיומה זכה עמה באליפות הליגה הישראלית לאחר ניצחון בסדרת הגמר על בני הרצליה.

תארים
 רייר ונציה
 אליפות ליגת העל האיטלקית (1): 2016/2017

 דינמו סאסארי
 יורופקאפ (1): 2018/2019

 הפועל חולון
 אליפויות (1): 2021/2022

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
כדורסלני אוניברסיטת המדינה של איווה
כדורסלני פיסטויה
כדורסלני דינמו סאסארי
כדורסלני פו אורטז
כדורסלני הפועל חולון
אמריקאים שנולדו ב-1991